turjo4nis/wikipedia-bn-dump-20250701 huggingface dataset:
বারবারি যুদ্ধগুলি

বারবারি যুদ্ধগুলি ১৯ শতকের গোড়ার দিকে উত্তর আফ্রিকার বার্বারি রাজ্যের ( তিউনিস, আলজিয়ার্স এবং ত্রিপোলি সহ) বিরুদ্ধে মার্কিন যুক্তরাষ্ট্র, সুইডেন এবং সিসিলি রাজ্যের দ্বারা সংঘটিত দুটি যুদ্ধের একটি সিরিজ। সুইডেন ১৮০০ সাল থেকে ত্রিপোলিটানদের সাথে যুদ্ধে লিপ্ত ছিল এবং পরে সদ্য স্বাধীন মার্কিন যুক্তরাষ্ট্রও তাদের সাথে যোগ দেয়।  প্রথম বার্বারি যুদ্ধ ১০ মে ১৮০১ থেকে ১০ জুন ১৮০৫ পর্যন্ত প্রসারিত হয়েছিল, দ্বিতীয় বার্বারি যুদ্ধ মাত্র তিন দিন স্থায়ী হয়েছিল, ১৯ জুন ১৮১৫ তারিখে শেষ হয়েছিল।

যুদ্ধগুলি মূলত বারবারি রাজ্যগুলির দ্বারা পরিচালিত জলদস্যুতার প্রতিক্রিয়া ছিল। ১৬ শতকের পর থেকে, উত্তর আফ্রিকা থেকে পরিচালিত মুসলিম জলদস্যুরা জাহাজ দখল করেছিল এবং এমনকি ভূমধ্যসাগর জুড়ে শহরগুলিতে অভিযান চালিয়েছিল। ১৯ শতকের মধ্যে, জলদস্যুদের কার্যকলাপ হ্রাস পেয়েছিল, কিন্তু বার্বারি জলদস্যুরা ভূমধ্যসাগরে আমেরিকান বণিক জাহাজের কাছ থেকে  রাজস্ব দাবি করতে থাকে। অর্থ প্রদানে অস্বীকৃতি জানালে ফলস্বরূপ আমেরিকান জাহাজ এবং পণ্যগুলি জব্দ করা হয় এবং প্রায়শই নাবিকদের আ টকে রেখে মুক্তিপণ আদায় করা হয়।

১৮০১ সালের মার্চ মাসে টমাস জেফারসন মার্কিন যুক্তরাষ্ট্রের রাষ্ট্রপতি হওয়ার পর, তিনি বারবারি জলদস্যুদের বিরুদ্ধে লড়াই করার জন্য ভূমধ্যসাগরে একটি মার্কিন নৌবহর পাঠান। নৌবহরটি বর্তমান লিবিয়া, তিউনিসিয়া এবং আলজেরিয়ার অসংখ্য সুরক্ষিত শহরগুলিতে বোমাবর্ষণ করে, শেষ পর্যন্ত বারবারি রাজ্যগুলি থেকে নিরাপদ আচরণের ছাড়গুলি বের করে এবং প্রথম যুদ্ধের সমাপ্তি ঘটে।

১৮১২ সালের যুদ্ধের সময়, গ্রেট ব্রিটেনের উৎসাহে,  বারবারি কর্সেয়াররা আমেরিকান জাহাজের উপর তাদের আক্রমণ পুনরায় শুরু করে। ১৮১২ সালের যুদ্ধের সমাপ্তি এবং ব্রিটেনের সাথে আমেরিকার শান্তি অর্জনের পর, জেফারসনের উত্তরসূরি জেমস ম্যাডিসন বারবারি রাজ্যের বিরুদ্ধে দ্বিতীয় বারবারি যুদ্ধের জন্ সামরিক বাহিনীকে নির্দেশ দেন। এটি মাত্র তিন দিন স্থায়ী হয়, দ্বিতীয় সংঘাতটি মার্কিন যুক্তরাষ্ট্রকে ভূমধ্যসাগরে মার্কিন যুক্তরাষ্ট্রকে সম্পূর্ণ শিপিং অধিকার প্রদান করে এবং এই অঞ্চলে জলদস্যুতার ঘটনা উল্লেখযোগ্যভাবে হ্রাস পায়।

তথ্যসূত্র 

মার্কিন যুক্তরাষ্ট্র জড়িত যুদ্ধ
মার্কিন যুক্তরাষ্ট্রের বৈদেশিক সম্পর্কের ইতিহাস
আন্তর্জাতিক সম্পর্কের ইতিহাস
১৯শ শতাব্দীর সশস্ত্র সংঘাত
ব্র্যান্ডন কিং (ক্রিকেটার)

ব্র্যান্ডন আলেকজান্ডার কিং (জন্ম ১৬ ডিসেম্বর ১৯৯৪) একজন ক্যারিবীয় ক্রিকেটার। তিনি ২০১৪ আইসিসি অনূর্ধ্ব-১৯ ক্রিকেট বিশ্বকাপের জন্য ওয়েস্ট ইন্ডিজের দলের অংশ ছিলেন।২০১৯-এর নভেম্বরে ওয়েস্ট ইন্ডিজ ক্রিকেট দলের হয়ে তার আন্তর্জাতিক অভিষেক হয়।

তথ্যসূত্র

বহিঃসংযোগ

১৯৯৪-এ জন্ম
জীবিত ব্যক্তি
জ্যামাইকান ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
জামাইকার ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
জ্যামাইকা তালাওয়াসের ক্রিকেটার
গায়ানা আমাজন ওয়ারিয়র্সের ক্রিকেটার
ডারবান'স সুপার জায়ান্টসের ক্রিকেটার
ইসলামাবাদ ইউনাইটেডের ক্রিকেটার
মুহাম্মদ মুদাসসার

মুহাম্মদ মুদাসসার ইদ্রিস রজব (, ; জন্ম: ১৩ এপ্রিল ১৯৮৮; মুহাম্মদ মুদাসসার নামে সুপরিচিত) হলেন একজন সুদানী-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
মুহাম্মদ মুদাসসার ইদ্রিস রজব ১৯৮৮ সালের ১৩ই এপ্রিল তারিখে সুদানে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 

১৯৮৮-এ জন্ম
জীবিত ব্যক্তি
সুদানি ফুটবলার
কাতারি ফুটবলার
ফুটবল ফরোয়ার্ড
কাতার স্টার্স লিগের খেলোয়াড়
আল সাইলিয়াহ স্পোর্টস ক্লাবের খেলোয়াড়
আল ওয়াক্রাহ স্পোর্টস ক্লাবের খেলোয়াড়
আল দুহাইল স্পোর্টস ক্লাবের খেলোয়াড়
আল খুরাইতিয়াত স্পোর্টস ক্লাবের খেলোয়াড়
পুরুষ ফুটবল ফরোয়ার্ড
কাতারের নাগরিকীকৃত নাগরিক
সদরুদ্দিন দাশতকি

সাইয়্যেদ সদর আল-দীন দাশতকি বা সদর আদ-দ্বীন দাশতাকি ছিলেন একজন ইরানি শিয়া দার্শনিক এবং ধর্মতত্ত্ববিদ। তাকে শিরাজ দর্শন বিদ্যায়তন প্রতিষ্ঠাতা হিসাবে গণ্য করা হয়।

জন্ম
সদর আল দ্বীন শিরাজের নিকটবর্তী দাশতাহ অঞ্চলে জন্মগ্রহণ করেন।  তাঁর পুরো নাম ছিল সাইয়্যেদ মুহাম্মদ বিন  মনসুর আল হুসাইনি আল দাশতাকি।  তিনি ৮২৯/১৯ জুন শিরাজে জন্মগ্রহণ করেন।  তিনি দাশতাকি পরিবারে প্রথম ব্যক্তি হিসেবে গণ্য হন যিনি দৃশ্যত শিয়া সম্প্রদায়ের কাছে স্বীকার করেছিলেন।  পুরজাবাদীর মতে, মনে হয় তিনি একজন জায়েদী ছিলেন।  তিনি জালাল-আল-দ্বীন দাওয়ানির সাথে শিয়াদের বৈধতা নিয়েও চ্যালেঞ্জ করেছিলেন।

শিক্ষা
দাশতকি তার চাচাতো ভাইয়ের সাথে শিক্ষিত হয়েছিলেন এবং তার সাথে আরবি সাহিত্য ও ইসলামী আইন শিখেছিলেন।  তিনি কওম আল দ্বীন আল-কুরবালির কাছে যুক্তিবাদী বিজ্ঞান অধ্যয়ন করেন।  সদর আদ-দ্বীন দার্শনিক আলোচনার সাথে পরিচয় করিয়ে দেওয়ার ক্ষেত্রে কুরবালির গুরুত্বপূর্ণ ভূমিকা ছিল, যেমন সাইয়্যেদ মুসলিম ফারসি ছিলেন, যিনি যুক্তি ও দর্শনে সদর আদ-দ্বীন এর শিক্ষক ছিলেন।  সদর আল দ্বীন বাড়ি নির্মাণে জড়িত ছিলেন।

মনসুরিয়া মাদ্রাসা
সদর আল-দীন একটি মাদ্রাসা নির্মাণ করেন এবং এটিকে তার ছেলের নাম দেন মনসুরিয়া।  কাকাইয়ের মতে এই মাদ্রাসাটি এখনও শিরাজে সক্রিয় রয়েছে।

কর্ম
রত্নবিদ্যার উপর রচিত জওয়াহের নামা
কাতিবি কাজাভিনির শামসিয়্যাহ সম্পর্কে কুতুব আল দীন রাজীর টীকা
কুতুব আল দীন রাজ্জাজ কমিন্টার সার্জ আল দিন আরমাস মেটলি আল আনোয়ার টীকা
তাজরিদ আল-ইতিকাদ- কুশজির টীকা 
ঈশ্বরের অস্তিত্ব ও তার গুণাবলী প্রমাণের একটি গ্রন্থ (রিসালাহ ফি ইথবাত আল ওয়াজিব ও সিফাতিহি)।

মৃত্যু
সদর আল দ্বীন শিরাজের শাসকের বিরুদ্ধে বিদ্রোহের নেতৃত্ব দেন ও শাসক কাসেম বে-এর আদেশে একদল তুর্কমান কর্তৃক নিহত হন।  তিনি ১৭ রমজান ৯০৩ হিজরী/৯ মে ১৪৯৮ খ্রীঃ তারিখে মারা যান।

আরও পড়ুন
বিদাইউই, আহাব, "শিরাজের দার্শনিকদের স্বীকারোক্তিমূলক পরিচয় সম্পর্কে কিছু মন্তব্য: সদর আদ-দ্বীন দাশতাকি (মৃত্যু ৯০৩হিঃ/১৪৯৮ খ্রীঃ) এবং তার ছাত্র মোল্লা শামস আল-দিন খাফরি (৯৪২/১৫৩৫খ্রীঃ) এবং নাজম আল-দিন মাহমুদ নায়ারি (৯৪৮/১৫৪১), ইশরাক ৫ (২০১৪): ৬১–৮৫।

তথ্যসূত্র

ইসলাম
দার্শনিক
মুসলিম
১৪৯৮-এ মৃত্যু
ইরানি মুসলিম
ইরানি দার্শনিক
মুসলিম দার্শনিক
শুরা (পরামর্শসভা)

শূরা (    , shūrā, "পরামর্শ") একটি আরবি শব্দ। কুরআন মুসলমানদেরকে তাদের সামগ্রিক বিষয়গুলির ব্যাপারে একে অপরের সাথে পরামর্শ করে সিদ্ধান্ত নিতে উৎসাহিত করে। কাউন্সিল বা গণভোট শুরা নীতির উদাহরণস্বরূপ।

শূরাকে একটি প্রশংসনীয় কার্যকলাপ হিসাবে বিবেচনা করা হয়। মসজিদ, ইসলামী সংগঠন ইত্যাদি বিষয় পরিচালনায় এটি বেশিরভাগ ব্যবহৃত। ইসলামি সংসদের নামকরণে এটি অগ্রাধিকারযোগ্য।

একবিংশ শতাব্দীর কিছু উদীয়মান মনীষী এখন রাষ্ট্র ও সমাজ গঠনের জন্য মুসলমানদের মধ্যে অংশগ্রহণমূলক শাসন বা ই-গভর্ন্যান্স বাড়ানোর উপায় হিসেবে ডিজিটাল প্রযুক্তির মাধ্যমে শূরার আধান সমর্থন করছেন।

ইসলামে শূরা 

সুন্নি মুসলমানরা বিশ্বাস করে যে, ইসলামে মুসলিম সমাজের সিদ্ধান্তগুলি সম্প্রদায়ের শূরা কর্তৃক গৃহীত হওয়া প্রয়োজন। ঐতিহ্যগতভাবে, আমির, সুলতান বা খলিফা তার উজিরদের (মন্ত্রীদের) সাথে পরামর্শ করতেন এবং তাদের মতামত বিবেচনা করে সিদ্ধান্ত নিতেন।

শিয়া মুসলমানরা বলে যে, ইসলামে বৈধভাবে নিযুক্ত শাসক যতক্ষণ না শরিয়া বা ইসলামিক আইন অনুযায়ী শাসন করেন ততক্ষণ পর্যন্ত তার বশ্যতা করা ওয়াজিব। এটি অবশ্য আরও ঐতিহ্যগত পদ্ধতি, বহু শতাব্দীর সুন্নি ও শিয়াইসলামী রাজনৈতিক ইতিহাসের বৈশিষ্ট্য।

উভয়ের মধ্যে পার্থক্যটি বাস্তবের চেয়ে বেশি শব্দার্থিক বলে মনে হয় - অবশ্য মুতাআখখিরইনগণ স্বীকার করেন যে, শাসকদের অবশ্যই শাসনের সমস্ত দিক বিবেচনা করতে হবে, যাতে পরামর্শের মাধ্যমেই কোনো সিদ্ধান্ত নেওয়া হয়। না নেওয়া হলে, তা নিশ্চিত করার জন্য বিষয়গুলি সর্বোত্তম উপায়ে যেন পরিচালিত হয়।

কুরআনে শূরা 

 কোরানে শূরার প্রথম উল্লেখ কুরআনের ২য় সূরা 2:233-এ শিশুকে মায়ের দুধ থেকে ছাড়ানোর সম্বন্ধে সম্মিলিত পারিবারিক সিদ্ধান্তের বিষয়ে এসেছে। এই আয়াতটি উৎসাহিত করে যে বাবা-মা উভয়েই তাদের সন্তানের দুধ ছাড়ানোর বিষয়ে পারস্পরিক পরামর্শের মাধ্যমে সিদ্ধান্ত নিবে।
 কুরআনের ৪২ তম সূরার নাম শূরা।  সেই সূরার ৩৮তম আয়াতে শূরাকে একজন সফল মুমিনের প্রশংসনীয় জীবনধারা বলে ঘোষণা করা হয়েছে। এতে বলা হয়েছে যে, মুসলমানদের উচিত তাদের বিষয়ে পরস্পরের সাথে পরামর্শ করে সিদ্ধান্ত নেওয়া। কুরআন বলে:

"যারা তাদের পালনকর্তার কথা শোনে, নিয়মিত নামায কায়েম করে; এবং যারা নিজেদের মধ্যে পারস্পরিক পরামর্শের মাধ্যমে তাদের কাজকর্ম পরিচালনা করে; আর আমি তাদের রিযিকের জন্য যা দিয়ে থাকি তা থেকে ব্যয় করে" [তারা প্রশংসিত]

 ৩য় সূরার ১৫৯তম আয়াতে নবী মুহাম্মদ (সা) কে একটি বিষয়ে বিশ্বাসীদের সাথে পরামর্শ করার আদেশ দেওয়া হয়। কুরআন বলে:

আল্লাহর দয়ায়, আপনি তাদের সাথে নম্রভাবে ব্যবহার করুন। আপনি যদি রুক্ষ, কঠোর হৃদয়ধারী হতেন, তবে তারা অবশ্যই আপনার চারপাশ থেকে সরে পড়ত; অতএব তাদের ক্ষমা করুন এবং তাদের জন্য ক্ষমা প্রার্থনা করুন এবং তাদের সাথে এই বিষয়ে পরামর্শ করুন। অতঃপর যখন তোমরা সিদ্ধান্ত নেবে, তখন আল্লাহর উপর ভরসা কর। নিশ্চয়ই আল্লাহ বিশ্বাসীদের ভালবাসেন।

তথ্যসূত্র 

ইসলামি পরিভাষা
শরিয়াহ-তে আরবি শব্দ ও বাক্যাংশ
আরবি শব্দ ও বাক্যাংশ
ইসলামি আইনের পরিভাষা
রিয়াদ মাকিদিশ

রিয়াদ নাসির মাকিদিশ (, ; জন্ম: ২৭ জুলাই ১৯৯৫; রিয়াদ মাকিদিশ নামে সুপরিচিত) হলেন একজন আলজেরীয়-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং কাতার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

প্রারম্ভিক জীবন
রিয়াদ নাসির মাকিদিশ ১৯৯৫ সালের ২৭শে জুলাই তারিখে আলজেরিয়ার আলজিয়ার্সে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 

১৯৯৫-এ জন্ম
জীবিত ব্যক্তি
কাতার স্টার্স লিগের খেলোয়াড়
কাতারি ফুটবলার
ফুটবল মধ্যমাঠের খেলোয়াড়
আল সাইলিয়াহ স্পোর্টস ক্লাবের খেলোয়াড়
আল ওয়াক্রাহ স্পোর্টস ক্লাবের খেলোয়াড়
পুরুষ ফুটবল মধ্যমাঠের খেলোয়াড়
কাতারের নাগরিকীকৃত নাগরিক
ইদ্রিস ফাত্তুহি

ইদ্রিস ফাত্তুহি (, ; জন্ম: ৩০ সেপ্টেম্বর ১৯৮৯) হলেন একজন মরক্কী পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং মরক্কো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১১ সালে, ইদ্রিস মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছিলেন। প্রায় ২ বছর যাবত মরক্কোর বয়সভিত্তিক দলের হয়ে খেলার পর, তিনি ২০২১ সালে মরক্কোর হয়ে আন্তর্জাতিক পর্যায়ে অভিষেক করেছেন; মরক্কোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন 
ইদ্রিস ফাত্তুহি ১৯৮৯ সালের ৩০শে সেপ্টেম্বর তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ইদ্রিস মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। মরক্কোর বয়সভিত্তিক দলের হয়ে তিনি প্রায় ১০ বছরে ২৯ ম্যাচে অংশগ্রহণ করে ৪টি গোল করেছেন।

২০২১ সালের ১লা ডিসেম্বর তারিখে, ৩২ বছর, ২ মাস ও ১ দিন বয়সে, বাম পায়ে ফুটবল খেলায় পারদর্শী ইদ্রিস ফিলিস্তিনের বিরুদ্ধে অনুষ্ঠিত ২০২১ ফিফা আরব কাপের ম্যাচে অংশগ্রহণ করার মাধ্যমে আন্তর্জাতিক ফুটবলে মরক্কোর হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় ইয়াহিয়া জাব্রানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি মরক্কো ৪–০ গোলের ব্যবধানে জয়লাভ করেছিল। মরক্কোর হয়ে অভিষেকের বছরে ইদ্রিস সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 

১৯৮৯-এ জন্ম
জীবিত ব্যক্তি
ল্য আভ্র অ্যাথলেটিক ক্লাবের খেলোয়াড়
ফুটবল ক্লাব ইস্ত্রের খেলোয়াড়
মরক্কী ফুটবলার
মরক্কোর আন্তর্জাতিক ফুটবলার
ফুটবল মধ্যমাঠের খেলোয়াড়
ফ্রান্সে প্রবাসী ফুটবলার
ইউএই প্রো লিগের খেলোয়াড়
লিগ ১-এর খেলোয়াড়
লিগ ২-এর খেলোয়াড়
সৌদি পেশাদার লিগের খেলোয়াড়
২০১২ গ্রীষ্মকালীন অলিম্পিকের ফুটবলার
কাতার স্টার্স লিগের খেলোয়াড়
সৌদি আরবে প্রবাসী ফুটবলার
আল খুরাইতিয়াত স্পোর্টস ক্লাবের খেলোয়াড়
আল সাইলিয়াহ স্পোর্টস ক্লাবের খেলোয়াড়
সংযুক্ত আরব আমিরাতে প্রবাসী ফুটবলার
পুরুষ ফুটবল মধ্যমাঠের খেলোয়াড়
আমিন ল্যকঁত

আমিন ক্লঁদ ল্যকঁত-আদানি (; জন্ম: ২৬ এপ্রিল ১৯৯০; আমিন ল্যকঁত নামে সুপরিচিত) হলেন একজন ফরাসি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং কাতার জাতীয় দলের হয়ে গোলরক্ষক হিসেবে খেলেন।

আমিন ২০১৫ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।

প্রারম্ভিক জীবন 
আমিন ক্লঁদ ল্যকঁত-আদানি ১৯৯০ সালের ২৬শে এপ্রিল তারিখে ফ্রান্সের রঁসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০১৫ সালের ২৬শে মার্চ তারিখে, ২৪ বছর ও ১১ মাস বয়সে, ডান পায়ে ফুটবল খেলায় পারদর্শী আমিন আলজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কাতার ১–০ গোলের ব্যবধানে জয়লাভ করেছিল। কাতারের হয়ে অভিষেকের বছরে আমিন সর্বমোট ১১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 

১৯৯০-এ জন্ম
জীবিত ব্যক্তি
ফুটবল গোলরক্ষক
ফুটবল ক্লাব সোশো মোঁবেলিয়ারের খেলোয়াড়
কাতারি ফুটবলার
মরক্কী ফুটবলার
কাতারের আন্তর্জাতিক ফুটবলার
ফরাসি ফুটবলার
কাতার স্টার্স লিগের খেলোয়াড়
ফরাসি প্রবাসী ফুটবলার
আল দুহাইল স্পোর্টস ক্লাবের খেলোয়াড়
আল খুর স্পোর্টস ক্লাবের খেলোয়াড়
আল সাইলিয়াহ স্পোর্টস ক্লাবের খেলোয়াড়
ফরাসি অভিবাসী
পুরুষ ফুটবল গোলরক্ষক
২১শ শতাব্দীর ফরাসি পুরুষ ক্রীড়াবিদ
কাতারের নাগরিকীকৃত নাগরিক
দোস্তোনবেক খামদামভ

দোস্তোনবেক খুরশিদ ওগলি খামদামভ (, ; জন্ম: ২৪ জুলাই ১৯৯৬; দোস্তোনবেক খামদামভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং উজবেকিস্তান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১৩ সালে, দোস্তোনবেক উজবেকিস্তান অনূর্ধ্ব-১৭ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০১৬ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ২৯ ম্যাচে ৪টি গোল করেছেন।

প্রারম্ভিক জীবন
দোস্তোনবেক খুরশিদ ওগলি খামদামভ ১৯৯৬ সালের ২৪শে জুলাই তারিখে উজবেকিস্তানের বেকাবাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
দোস্তোনবেক উজবেকিস্তান অনূর্ধ্ব-১৭, উজবেকিস্তান অনূর্ধ্ব-১৯, উজবেকিস্তান অনূর্ধ্ব-২০, উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। উজবেকিস্তানের বয়সভিত্তিক দলের হয়ে তিনি প্রায় ৩ বছরে ২৫ ম্যাচে অংশগ্রহণ করে ৮টি গোল করেছেন।

২০১৬ সালের ৭ই জুন তারিখে, ১৯ বছর, ১০ মাস ও ১৪ দিন বয়সে, উভয় পায়ে ফুটবল খেলায় পারদর্শী দোস্তোনবেক কানাডার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে উজবেকিস্তানের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় আলেক্সান্দার গেইনরিখের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি কানাডা ২–১ গোলের ব্যবধানে জয়লাভ করেছিল। উজবেকিস্তানের হয়ে অভিষেকের বছরে দোস্তোনবেক সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 

১৯৯৬-এ জন্ম
জীবিত ব্যক্তি
ফুটবল ক্লাব আনঝি মাখাচকালার খেলোয়াড়
২০১৯ এএফসি এশিয়ান কাপের খেলোয়াড়
রাশিয়ায় প্রবাসী ফুটবলার
রুশ প্রিমিয়ার লিগের খেলোয়াড়
ফুটবল উইঙ্গার
ইউএই প্রো লিগের খেলোয়াড়
২০১৮ এশিয়ান গেমসের ফুটবলার
কাতার স্টার্স লিগের খেলোয়াড়
ফুটবল ফরোয়ার্ড
আল সাইলিয়াহ স্পোর্টস ক্লাবের খেলোয়াড়
আল নাসর স্পোর্টস ক্লাবের (দুবাই) খেলোয়াড়
সংযুক্ত আরব আমিরাতে প্রবাসী ফুটবলার
উজবেকিস্তানের আন্তর্জাতিক ফুটবলার
পাখতাকোর ফুটবল ক্লাবের খেলোয়াড়
বেগম আখতারের রেকর্ডকৃত গানের তালিকা

বেগম আখতার (১৯১৪-১৯৭৪) ছিলেন দাদরা, ঠুমরি ও গজলের একজন হিন্দুস্তানি শাস্ত্রীয় সংগীত শিল্পী। "ভারতের শ্রেষ্ঠ গজল-শিল্পীদের অন্যতম" হিসেবে তাঁকে "মালিকা-এ-তারান্নুম" বা "মালিকা-এ-গজল" (গজল সম্রাজ্ঞী) নামে অভিহিত করা হয়। বেগম আখতারের প্রথম রেকর্ডিং ছিল এইচএমভি লেভেলে প্রকাশিত গজল ও দাদরার একটি সংকলন। এই সংকলনের গজল "ওহ্ আসিরে-দাম-এ-বালা" বিশেষ জনপ্রিয়তা অর্জন করে। তিনি তাঁর সমগ্র কর্মজীবনে মোট ১৬৭টি গান গেয়েছিলেন, এগুলির মধ্যে ২০টি গান তিনি গেয়েছিলেন চলচ্চিত্রের জন্য।

বেগম আখতারের সংগীত পরিবেশনার পদ্ধতিটি ছিল শাস্ত্রীয় সংগীত পরিবেশনার ধ্রুপদি রীতির অনুসারী। তিনি শুধুমাত্র ঐতিহ্যবাহী তবলা, সেতার ও হারমোনিয়াম সহযোগে গান গাইতেন। গালিবের  "আহ্ কো চাহিয়ে ইক উম্র্ আসার হোনে তক্" ও  "কোই উমিদ বার নেহিঁ আতি" গজলগুলি গেয়ে তিনি সর্বসাধারণের মধ্যে বিশেষ পরিচিতি অর্জন করেন।

আখতারি বাই নামে এল মেহফিল গায়িকা হিসেবে তিনি তাঁর কর্মজীবনের সূত্রপাত ঘটিয়েছিলেন। ১৯৩৪ সালে বিহার ভূমিকম্পের সাহায্যার্থে আয়োজিত সংগীত সম্মেলনে গান গেয়ে তিনি খ্যাতি অর্জন করেন। জনপ্রিয়তার ভিত্তিতে তিনি চলচ্চিত্রে কাজ করার প্রস্তাব পান। কলকাতার ইস্ট ইন্ডিয়া কোম্পানি প্রযোজিত এক দিন কা বাদশাহ্ ও নল দময়ন্তী ছবির মাধ্যমে তাঁর চলচ্চিত্রে কর্মজীবনের সূচনা ঘটে। ১৯৪২ সালে মেহবুব খান তাঁকে রোটি চলচ্চিত্রে অভিনয় করান। চলচ্চিত্রে গাওয়া তাঁর যে গানগুলি জনপ্রিয়তা লাভ করেছিল তার মধ্যে অন্যতম "ফির সে ফস্লে বাহার আয়ি"। ১৯৪৫ সালে কাকোলির নবাব ইশতিয়াক আহমেদ আব্বাসির সঙ্গে বিবাহবন্ধনে আবদ্ধ হওয়ার পর পাঁচ বছরের জন্য বেগম আখতারের কর্মজীবনে একটি ছেদ ঘটে। দানা পানি (১৯৫৩) ও এহসান (১৯৫৪) ছবি দু’টির মাধ্যমে তিনি আবার চলচ্চিত্র জগতে ফিরে আসেন। ১৯৫৬ সালের পর তিনি চলচ্চিত্রে কাজ করা বন্ধ করে দেন, কিন্তু মঞ্চানুষ্ঠান চালিয়ে যান। তাঁর গীত সংগীত-সংকলনে রয়েছে গালিব, মোমিন, ফয়েজ আহমেদ ফয়েজ, জিগর মোরাদাবাদি, শাকিল বাদাউনি, মির তাকি মির, সৌদা ও শামিম জয়পুরির গজল।

চলচ্চিত্র-বহির্ভূত

কবি

অন্যান্য

বাংলা

গুজরাতি

চলচ্চিত্র

তথ্যসূত্র

বহিঃসংযোগ
 
Begum Akhtar- Selective Discographies (78 RPM Records of Begum Akhtar [1914–1974])

ভারতীয় শিল্পীদের রেকর্ডকৃত গানের তালিকা
কার্লোস স্ত্রান্দবার্গ

সেরইও কার্লোস স্ত্রান্দবার্গ (; জন্ম: ১৪ এপ্রিল ১৯৯৬; কার্লোস স্ত্রান্দবার্গ নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং সুইডেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৩ সালে, স্ত্রান্দবার্গ সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
সেরইও কার্লোস স্ত্রান্দবার্গ ১৯৯৬ সালের ১৪ই এপ্রিল তারিখে সুইডেনের গোথেনবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
স্ত্রান্দবার্গ সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। সুইডেনের বয়সভিত্তিক দলের হয়ে তিনি প্রায় ৫ বছরে ৩৮ ম্যাচে অংশগ্রহণ করে ১৮টি গোল করেছেন।

তথ্যসূত্র

বহিঃসংযোগ

 
 
 
 
 
 

১৯৯৬-এ জন্ম
জীবিত ব্যক্তি
ফুটবল ক্লাব সিএসকেএ মস্কোর খেলোয়াড়
সুয়েডীয় ফুটবলার
ফুটবল ক্লাব উরাল ইয়েকাতেরিনবুর্গের খেলোয়াড়
রয়্যাল ফুটবল ক্লাব ভেস্টের্লোর খেলোয়াড়
ক্লাব ব্রুজের খেলোয়াড়
সুইডেনের অনূর্ধ্ব-২১ আন্তর্জাতিক ফুটবলার
রুশ প্রিমিয়ার লিগের খেলোয়াড়
আলসভেনস্কানের খেলোয়াড়
সৌদি পেশাদার লিগের খেলোয়াড়
ফুটবল ফরোয়ার্ড
বেলজীয় প্রো লিগের খেলোয়াড়
সুইডেনের আন্তর্জাতিক যুব ফুটবলার
রাশিয়ায় প্রবাসী ফুটবলার
সৌদি আরবে প্রবাসী ফুটবলার
সুয়েডীয় প্রবাসী ফুটবলার
কাতার স্টার্স লিগের খেলোয়াড়
বেলজিয়ামে প্রবাসী ফুটবলার
আল সাইলিয়াহ স্পোর্টস ক্লাবের খেলোয়াড়
পুরুষ ফুটবল ফরোয়ার্ড
সুয়েডীয় পুরুষ ফুটবলার
রয়্যাল ফুটবল ক্লাব ভেস্টারলোর খেলোয়াড়
হাতায়স্পোরের খেলোয়াড়
সুপার লিগের খেলোয়াড়
গুণিন

গুণিন হল গিয়াস উদ্দিন সেলিম পরিচালিত ২০২২ সালে মুক্তি একটি বাংলাদেশী অতিপ্রাকৃত প্রণয়ধর্মী চলচ্চিত্র। হাসান আজিজুল হকের একই নামের ছোটগল্প অবলম্বনে চলচ্চিত্রটির চিত্রনাট্য লিখেছেন পরিচালক নিজেই। ছবিতে অভিনয় করেছেন পরী মনি, শরিফুল রাজ, দিলারা জামান, ইরেশ যাকের, মোস্তফা মন্ওয়ার ও আজাদ আবুল কালাম। চলচ্চিত্রটি প্রযোজনা ও পরিবেশন করে চরকি এবং ১১ মার্চ ২০২২ সালে এটি প্রেক্ষাগৃহে মুক্তি লাভ করে।

কাহিনি 
গ্রামীণ ওঝা রজ্জব আলী গুনিনের রহস্যজনক মৃত্যুর পর তার দুই নাতি আলী ও রমিজের মধ্যে দ্বন্দ্বের শুরু হয়। কে পাবে রাবেয়াকে? এ নিয়ে বাড়ে সংঘাত। বাড়িতে বিয়ের আয়োজন শুরু হয়, এর মধ্যে এক মৃত্যু সব আয়োজন থমকে দেয়।

অভিনয়শিল্পী 

 রাবেয়া  চরিত্রে পরী মনি
 রমিজ চরিত্রে শরিফুল রাজ
 ইরেশ যাকের
 আলী চরিত্রে মোস্তফা মন্ওয়ার
 রোজব আলী গুণিন চরিত্রে আজাদ আবুল কালাম
 দিলারা জামান
 ঝুনা চৌধুরী

নির্মাণ 
ছবিতে রাবেয়া চরিত্রে নুসরাত ফারিয়ার অভিনয় করার কথা ছিল। কিন্তু পরে, শিডিউল দ্বন্দ্বের কারণে তিনি ছবিটি ছেড়ে দেন এবং পরীমনিকে তার জায়গায় চুক্তিবদ্ধ করা হয়। চলচ্চিত্রটির শুটিং হয় ব্রাহ্মণবাড়িয়া ও মানিকগঞ্জে। ১০ অক্টোবর ২০২১-এ চিত্রগ্রহণ শুরু হয় এবং ৩০ অক্টোবর ২০২১ তারিখে শেষ হয়।

মুক্তি 
গুনিন ২০ ফেব্রুয়ারি ২০২২ সালে চলচ্চিত্র সেন্সর বোর্ড থেকে ছাড়পত্র পায় ও ১১ মার্চ প্রেক্ষাগৃহে মুক্তি পায়। এরপর ২৪ মার্চ ২০২২-এ চরকিতে মুক্তি পায়।

তথ্যসূত্র

বহিঃসংযোগ

 

২০২২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
চরকির মৌলিক চলচ্চিত্র
বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশী নাট্য চলচ্চিত্র
লোমহর্ষক চলচ্চিত্র
২০২২-এর লোমহর্ষক চলচ্চিত্র
বাংলাদেশী প্রণয়ধর্মী চলচ্চিত্র
গিয়াস উদ্দিন সেলিম পরিচালিত চলচ্চিত্র
ইমন চৌধুরী সুরারোপিত চলচ্চিত্র
সারাইকি ভাষা

সারাইকি (   ; এছাড়াও বানান Siraiki, বা Seraiki ) হল লাহন্দা গোষ্ঠীর একটি ইন্দো-আর্য ভাষা, যা পাকিস্তানের পাঞ্জাব প্রদেশের দক্ষিণ-পশ্চিম অর্ধেকে কথ্য।এটি পূর্বে এর প্রধান উপভাষার পরে মুলতানি নামে পরিচিত ছিল।

প্রমিত পাঞ্জাবির সাথে সারাইকি উচ্চ মাত্রায় পারস্পরিকভাবে বোধগম্য হয়  এবং এটির শব্দভান্ডার এবং রূপবিদ্যার একটি বড় অংশ এটির সাথে ভাগ করে নেয়।একই সময়ে এর ধ্বনিতত্ত্বে এটি আমূল ভিন্ন  (বিশেষ করে সুরের অভাব, কণ্ঠস্বর সংরক্ষণ এবং বিস্ফোরক ব্যঞ্জনবর্ণের বিকাশে) এবং সিন্ধি ভাষার সাথে কথা বলা গুরুত্বপূর্ণ ব্যাকরণগত বৈশিষ্ট্য রয়েছে। দক্ষিণ 

সারাইকি পাকিস্তানের ২.৫৯ কোটি মানুষের ভাষা , দক্ষিণ পাঞ্জাব, দক্ষিণ খাইবার পাখতুনখাওয়া এবং উত্তর সিন্ধু এবং পূর্ব বেলুচিস্তানের সীমান্ত অঞ্চল জুড়ে বিস্তৃত।

তথ্যসূত্র

ভারতের ভাষা
পাঞ্জাব, পাকিস্তানের ভাষা
বেলুচিস্তান, পাকিস্তানের ভাষা
খাইবার পাখতুনখোয়ার ভাষা
উত্তর-পশ্চিম ইন্দো-আর্য ভাষাসমূহ
দেবনাগরী লিপিতে লেখা ভাষা
রেখতা

রেখতা (  ;  ) ছিল হিন্দুস্তানি ভাষা কারণ এর দ্বান্দ্বিক ভিত্তি দিল্লি উপভাষায় স্থানান্তরিত হয়েছিল।এই শৈলীটি আরবি-ফার্সি এবং দেবনাগরী উভয় লিপিতে বিকশিত হয়েছে এবং এটি উর্দু ও হিন্দির প্রাথমিক রূপ হিসেবে বিবেচিত হয়।

তথ্যসূত্র 

উর্দু ভাষার উপভাষা
হিন্দুস্তানি ভাষা
দেবনাগরী লিপিতে লেখা ভাষা
গুরো ভাষা

গুরো (গোরো) অথবা কুয়েনি (কোয়েন্দ্রে) বা লো (নামেও পরিচিত) একটি মান্দে ভাষা। এই ভাষায় আইভরি কোস্টের প্রায় এক মিলিয়ন লোক কথা বলে থাকে। মৌলিকভাবে হাউত-সাসান্দ্রা, মারাহাউ এবং গোহ অঞ্চলের লোকেরা এই ভাষায় কথা বলে।

লিখন পদ্ধতি

তথ্যসূত্র

আইভরি কোস্টের ভাষা
মান্ডে ভাষা
ভিব্রিও কলেরি

ভিব্রিও কলেরি হল গ্রাম-নেগেটিভ ফ্যাকাল্টেটিভ অ্যানেরোব এবং কমা-আকৃতির ব্যাকটেরিয়ার একটি প্রজাতি। ব্যাকটেরিয়াগুলি স্বাভাবিকভাবেই লোনা বা নোনা জলে বাস করে যেখানে তারা কাঁকড়া, চিংড়ি এবং অন্যান্য শেলফিশের কাইটিনযুক্ত খোসার সাথে সহজেই নিজেদেরকে সংযুক্ত করে। ভি. কলেরি এর কিছু স্ট্রেন কলেরা মানুষের জন্য প্যাথোজেনিক এবং একটি মারাত্মক রোগের কারণ হয়। কলেরা যা অল্প রান্না করা বা কাঁচা সামুদ্রিক প্রাণীর প্রজাতির ব্যবহার থেকে উদ্ভূত হতে পারে।

ভি. কলেরিকে ১৮৪৯ সালে প্রথম ফেলিক্স-আর্কিমিড পাউচেট দ্বারা বর্ণনা করা হয়েছিল এক ধরনের প্রোটোজোয়া হিসাবে।  ফিলিপ্পো পাচিনি সঠিকভাবে এটিকে ব্যাকটেরিয়া হিসেবে চিহ্নিত করেছেন এবং তার থেকেই বৈজ্ঞানিক নাম গৃহীত হয়েছে। ১৮৮৪ সালে রবার্ট কখ কলেরার কারণ হিসেবে ব্যাকটেরিয়া আবিষ্কার করেন।

ব্যাকটেরিয়াটির একটি মেরুতে একটি ফ্ল্যাজেলাম এবং এর কোষের পৃষ্ঠ জুড়ে একাধিক পিলি রয়েছে। এটি শ্বাসযন্ত্র এবং গাঁজনীয় বিপাকের মধ্য দিয়ে যায় ০১ এবং ০১৩৯ নামে দুটি সেরোগ্রুপ কলেরা প্রাদুর্ভাবের জন্য দায়ী।সংক্রমণ মূলত দূষিত পানি পানের মাধ্যমে হয়, তাই স্যানিটেশন এবং স্বাস্থ্যবিধির সাথে যুক্ত।  খাওয়ার সময়, এটি অন্ত্রের শ্লেষ্মায় আক্রমণ করে যা খাওয়ার কয়েক ঘন্টা থেকে ২-৩ দিনের মধ্যে একটি হোস্টে ডায়রিয়া এবং বমি হতে পারে।  ওরাল রিহাইড্রেশন সলিউশন এবং অ্যান্টিবায়োটিক যেমন ফ্লুরোকুইনোলোনস এবং টেট্রাসাইক্লিনগুলি সাধারণ চিকিৎসা পদ্ধতি।

ভি. কলেরির দুটি বৃত্তাকার ডিএনএ রয়েছে।  একটি ডিএনএ কলেরা টক্সিন (সিটি), একটি প্রোটিন উৎপন্ন করে যা প্রচুর পানিযুক্ত ডায়রিয়া ("ভাত-জলের মল" নামে পরিচিত) সৃষ্টি করে। কিন্তু ডিএনএ টক্সিনের জন্য সরাসরি কোড করে না কারণ কলেরা টক্সিনের জিনগুলি সিটিএক্সফি (সিটিএক্স φ), একটি নাতিশীতোষ্ণ ব্যাকটেরিওফেজ (ভাইরাস) দ্বারা বহন করা হয়। ব্যাকটেরিয়ার ডিএনএ-তে ঢোকানো হলে ভাইরাস শুধুমাত্র টক্সিন উৎপন্ন করে।

তথ্যসূত্র

বহিঃসংযোগ

গ্রাম-নেগেটিভ ব্যাকটেরিয়া
টম প্রেস্ট

টম প্রেস্ট(জন্ম ২৪ মার্চ ২০০৩) একজন ইংরেজ ক্রিকেটার ।  ২৫ জুন ২০২১ সালে অনুষ্ঠিত  ২০২১ টি-টোয়েন্টি ব্লাস্ট প্রতিযোগিতায় হ্যাম্পশায়ারের হয়ে টি-টোয়েন্টি  সংস্করণে  অভিষেক ঘটে।  তার টি-টোয়েন্টি অভিষেকের আগে, প্রেস্ট ২০২১ সালের মে মাসে দ্বিতীয় একাদশ দলের হয়ে ট্রিপল সেঞ্চুরি করেছিলেন।  ৬ জুলাই ২০২১ সালে, তিনি জেমস ভিন্সের বদলি খেলোয়াড় হিসেবে অনুষ্ঠিত  ২০২১ কাউন্টি চ্যাম্পিয়নশিপে হ্যাম্পশায়ারের হয়ে প্রথম-শ্রেণীর ক্রিকেটে আত্মপ্রকাশ করেন।  ২০২১ সালে অনুষ্ঠিত  রয়্যাল লন্ডন ওয়ান-ডে কাপে হ্যাম্পশায়ারের হয়ে ২২ জুলাই ২০২১ সালে তার লিস্ট এ অভিষেক ঘটে। 

২০২১ সালের ডিসেম্বরে, ওয়েস্ট ইন্ডিজে অনুষ্ঠিত  ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে ইংল্যান্ড দলের অধিনায়ক হিসাবে মনোনীত করা হয়েছিল।

তথ্যসূত্র

বহিঃসংযোগ 

 Tom Prest at ESPNcricinfo

ডরসেটের ক্রিকেটার
হ্যাম্পশায়ারের ক্রিকেটার
ইংরেজ ক্রিকেটার
জীবিত ব্যক্তি
২০০৩-এ জন্ম